Os maorís (en maorí māori, prenunciau /ˈmaːɔɾi/, en anglés prenunciau /ˈmaʊri/) son o pueblo polinesio indichena de Nueva Zelanda. Os maorís s'orichinoron a partir d'os colonizadors provenients de Polinesia oriental, que arriboron en Nueva Zelanda en quantas oleyadas de viaches en canoa entre os anyos 1250 y 1300. Dimpués de bells sieglos isolaus, istos colonizadors polinesios desenvolicoron una cultura unica que prencipió a estar conoixida como "māori", con a suya propia luenga, una rica mitolochía y a suya propia arte y artesanía. Os primers maorís formoron grupos tribals, basaus en as tradicions socials y organización d'os pueblos polinesios orientals. A horticultura floreixió a traviés de plantas que ells mesmos trayioron y mas tardi apareixió tamién una important cultura arredol d'a guerra.